Suomi pitää tärkeänä sitä, että maailmanlaajuista pandemiavalmiutta ja -varautumista vahvistetaan kaikissa maissa. Pandemiat voivat saada alkunsa eri tavoin ja eri puolilla maailmaa, joten niiden tunnistaminen ja hallinta on tärkeää, jotta tarttuvan taudin leviäminen saadaan pysäytettyä tai jotta leviämistä voidaan rajoittaa. Lisäksi sopimuksella voidaan parantaa kansainvälistä yhteistyötä eri toimijoiden ja sektoreiden välillä. On tärkeää, että yhteistyö on kriisitilanteissa toimivaa ja tehokasta.